เรื่องร้องเรียน: ขายของบนทางเท้าไม่ใช่จุดผ่อนผัน
การดำเนินการของเจ้าหน้าที่: สำนักงานเขตบางแค ขอเรียนว่า พื้นที่ทางเท้าบริเวณหน้าตลาดสาย 2 เป็นพื้นที่สาธารณะที่เปิดให้ประชาชนสามารถใช้สอยร่วมกัน เอกชนหรือประชาชนทั่วไปไม่มีสิทธิเรียกเก็บเงินหรือเรียกรับผลประโยชน์อื่นใดจากการใช้พื้นที่บริเวณดังกล่าวได้ และสำนักงานเขตบางแคก็มิได้เรียกเก็บเงินหรือหรือเรียกรับผลประโยชน์อื่นใดเช่นกัน เนื่องจากไม่มีอำนาจหน้าที่และไม่มีสิทธิเช่นเดียวกันกับเอกชน ส่วนกรณีผู้ค้าที่ทำการค้าบนทางเท้าสาธารณะในบริเวณดังกล่าวนั้น ซึ่งถือเป็นความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 สำนักงานเขตบางแค ได้ดำเนินการเปรียบเทียบปรับตามฐานความผิดที่ปรากฏ ซึ่งมิใช่การเรียกเก็บเงินค่าที่หรือค่าบำรุงแต่อย่างใด
ความเห็นของผู้แจ้ง: มาตรวจจริงเหรอวันนี้หรือนั่งตอบที่ไหนเอารูปเก่ามาปิดงาน วันนี้แม่ค้าข้าวแกงไม่ได้ใส่เสื้อสีนี้นะ ฉะนั้นตามที่ตอบมาข้างต้น ตั้งแต่วันนี้เป็นต้นไปทางตลาด ห้ามเก็บค้าที่ แม่ค้าขายได้นะครับ ถ้าเจอเจ้าของตลาดเก็บขออ้างอิงตามนี้นะ จริงจังหน่อยอย่าปิดงานขอไปที
พื้นที่: แขวงบางแคเหนือ เขตบางแค กรุงเทพมหานคร